
Holcz Marianna elnök köszöntötte a megjelenteket, megállapította, hogy egy képviselő nem jelent meg az ülésen, ennek ellenére az határozatképes. Javasolta, hogy a jegyzőkönyv-hitelesítő Vári Józsefné legyen. A javaslatot a képviselő-testület egyhangú igen szavazattal elfogadta.


Az elnök ezután javaslatot tett a meghívóban szereplő napirendi pontok elfogadására. Mivel egyéb javaslat nem érkezett, a napirendi pontokat a képviselők egyhangú igen szavazattal elfogadták.

1. Beszámoló az elmúlt időszak eseményeiről


Holcz Marianna elnök elmondta, a képviselő-testület elmúlt időszakának vállalt feladata a Márton nap lebonyolítása volt, melyet közösen a várdombi Óvoda és Általános Iskolával, valamint az EVE Hagyományőrző csoportjával együttműködve szerveztek. A visszajelzések alapján elmondható, a rendezvény sikeres volt, de vannak tanulságok, amelyeket a képviselő-testületnek le kell vonnia annak érdekében, hogy a jövő évi rendezvény még sikeresebb lehessen. A Német Nemzetiségi Önkormányzat 55 000 Ft-ot fordított a rendezvény lebonyolítására.


A beszámoló kitért a „Bursa Hungarica” ösztöndíjra is, hiszen kihirdették annak nyerteseit, így 13 fő a Német Nemzetiségi Önkormányzat hozzájárulásával 3000 Ft-ot kaphat havonta a következő évben. 


Az elnök beszámolóját a képviselő-testület egyhangú igen szavazattal elfogadta.

2. Tájékoztató a feladatalapú támogatás benyújtásáról


Holcz Marianna elnök elmondta, a feladatalapú támogatás pályázati űrlapját a csatolandó dokumentumokkal együtt időben elkészítette, és benyújtotta. Megérkezett a hiánypótlást igénylő dokumentum, melynek kéréseit figyelembe véve a hiánypótlás megtörtént.


Az elnök továbbá tájékoztatta a képviselő-testületet, hogy a kisebbségi önkormányzatok finanszírozását az új kormány ésszerűsíteni kívánja, annak érdekében, hogy az ún. „álönkormányzatok” ne juthassanak állami pénzekhez. 

3. Chriskindlspiel előkészítése


A képviselő-testület tagjai megvitatták a Chriskindlspiel lebonyolításához szükséges feladatokat, megegyeztek, hogy az általános iskolával együttműködve szervezik a szereplőket, és megvitatták, hogy mely családok kérték a játékot, illetve, hogy kik segítik, és kik kísérik a szereplőket december 23-án. 

4. Sváb bál szervezésének előkészítése


A bonyhádi Royal zenekarral történt előzetes megbeszélések alapján a Sváb bál Várdombon 2011-ben február 12-én, a Művelődési házban kerül megrendezésre. 


A képviselő-testület tagjai megegyeztek, hogy a belépőjegy ára 2000 Ft legyen, melyet januártól Holcz Mariannánál lehet igényelni.


A bálon fellép a Várdombi Tánccsoport, és a Hexenduo.


A képviselők megegyeztek, hogy amennyiben a belépőjegyek ára nem fedezi a bál költségeit, a NNÖ költségvetéséből kiegészíti azt. 

5. Egyebek

· Holcz Marianna elnök tájékoztatta a képviselő-testületet, hogy a Német Kisebbségi Önkormányzatok Tolna Megyei Szövetsége december 6-án ülést tart, melyre meghívást kapott, és a meghívásnak eleget tesz. Az ülésen történtekről a képviselőket tájékoztatni fogja. 


Mivel egyéb hozzászólás, felvetés nem érkezett, az elnök megköszönte képviselő-társainak a munkát és az ülést bezárta.

Várdomb, 2010. december 05.




Holcz Marianna
Takaró Jánosné
   Vári Józsefné




       elnök 

       jegyző

   jkv.-hitelesítő

